
BILJEŠKE UZ FINANCIJSKI IZVJEŠTAJ ZA IZVJEŠTAJNO RAZDOBLJE OD 01.01.2026. DO 30.06.2026. GODINE



BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS


6 PRIHODI POSLOVANJA

Ukupni prihodi poslovanja u izvještajnom razdoblju iznose 79.094,64 eura, te su veći za 4,2 % u odnosu na izvještajno razdoblje prethodne godine. Povećanju prihoda značajno pridonose troškovi prema zaposlenima i materijalni troškovi za čije potrebe su prihodi i ostvareni od kapitalne pomoći iz državnog proračuna korisnicima koji im nije nadležan, tekuće pomoći proračunskim korisnicima iz proračuna koji im nije nadležan, te prihoda iz nadležnog proračuna za financiranje rashoda poslovanja. 

Bilješka 1. šifra 63 Pomoći iz inozemstva i od subjekata unutar općeg proračuna su ostvareni u iznosu od 12.790,00 eura i veći su u odnosu na isto razdoblje prethodne godine za 47,20% zbog potrebe pokrića troškova temeljem čega su isti prihodi i ostvareni. Tijekom izvještajnog razdoblja ostvareno je 2.100,00 eura tekuće pomoći, te 10.690,00 eura kapitalne pomoći iz proračuna koji im nije nadležan. 

Bilješka 2. šifra 65 Prihodi od upravnih i administrativnih pristojbi, pristojbi po posebnim propisima i naknadama su prihodi koji su ostvareni od sufinanciranja cijene usluga. Takva vrsta prihoda je ostvarena u iznosu od 2.498,87 eura, što je 7,4% više u odnosu na isto razdoblje prethodne godine. Redovno podmirenje obveza korisnika za članarine i zakasnine pridonosi povećanju navedenog prihoda.

Bilješka 3. šifra 67 Prihodi iz nadležnog proračuna i od HZZO-a na temelju ugovorenih obveza su prihodi koji se odnose na sredstva dobivena od strane Osnivača, temeljem predanih Zahtjeva za materijalne troškove i troškove prema zaposlenima. U izvještajnom razdoblju ona iznose 63.805,77 eura i manja su u odnosu na prethodno izvještajno razdoblje, iako su svi materijalni troškovi i troškovi za zaposlene iz kojih se isti i podmiruju veći, smanjenju je pridonijelo i razmjerno i promišljeno raspolaganje planiranim sredstvima. Treba napomenuti da su prihodi ostvareni u izvještajnom razdoblju i prihodi z kojih su se pokrivali i troškovi prethodne godine, čije je dospijeće u tekućoj godini.

3 RASHODI POSLOVANJA 

Rashodi poslovanja iznose ukupno 68.915,62 eura i veći su u odnosu na izvještajno razdoblje prethodne godine za 4,4%. Razlog povećanju rashoda pridonosi uvelike i povećanje redovnih troškova poslovanja, te povećanje osnovice plaće za djelatnike.
Rashodi koji su ostvareni u izvještajnom razdoblju su rashodi samo tekuće godine.

Bilješka 4. šifra 31 Rashodi za zaposlene su ostvareni u iznosu od 48.974,62 eura i veći su za 1,2 % u odnosu na isto razdoblje prethodne godine zbog minimalnog povećanja osnovice.

[bookmark: _Hlk202420592]Bilješka 5. šifra 32 Materijalni rashodi ostvareni su u iznosu od 19.941,00 eura i veći su za 15,2% u odnosu na prethodno izvještajno razdoblje zbog kontinuiranog povećanja cijene svih materijalnih troškova neophodnih za redovno poslovanje.
Najveći porast troškova su povećanje cijene mobilnih usluga, komunalnih usluga, povećanje cijene knjigovodstvenih usluga, računalne usluge povećane su zbog potrebe nadogradnje programske podrške za potrebe redovnog poslovanja.

4 Rashodi za nabavu nefinancijske imovine

Bilješka 6. šifra 42 Rashodi za nabavu proizvedene dugotrajne imovine iznose 4.694,78 eura i manji su u odnosu na prethodno izvještajno razdoblje zbog optimalne nabave knjižne građe sukladno financijskim mogućnostima.


Bilješka 7. šifra X001 Višak prihoda poslovanja ostvaren je u iznosu od 10.179,02 eura, veći u odnosu na prethodnu godinu, jer je ostvareni veći prihod u obračunskom razdoblju u odnosu na rashode. Važno je napomenuti kako najveći prihodi koje ostvaruje Gradska knjižnica Janet Majnarich Delnice, ostvaruje od Osnivača te se time i pokrivaju rashode za zaposlene i veći dio materijalnih rashoda. U izvještajnom razdoblju ostvareni su prihodi za podmirenje evidentiranih rashoda prethodne godine, što utječe na ostvareni višak prihoda nad rashodima. U izvještajnom razdoblju prihodi prate troškove i prethodne godine dok rashodi prate samo tekuću godinu. 

Ukupni prihodi i primici: 79.094,64 eura – čine ih ukupni prihodi na kontu 6 i 7, te 8.
Ukupni rashodi i izdaci: 73.610,40 eura – čine ukupni rashodi poslovanja i rashodi za nabavu nefinancijske imovine
Višak prihoda i primitaka: 5.484,24 – čini razlika ukupnih prihoda i primitaka sa ukupnim rashodima i izdacima
Manjak prihoda i primitaka – preneseni: 2.832,99 eura – preneseni manjak prethodnog razdoblja
Višak prihoda i primitaka raspoloživ u sljedećem razdoblju: 2.651,25 eura – čini ga razlika ostvarenog viška prihoda i primitaka sa manjkom prihoda i primitaka - preneseni


BILJEŠKE UZ IZVJEŠTAJ O OBVEZAMA – OBRAZAC OBVEZE
 

Ukupno stanje obveza izvještajnog razdoblja iznose 14.205,26 eura koja se sastoje od dospjelih i nedospjelih obveza na dan 30.06.2026 godine. Također važno je napomenuti procijenjene nefakturirane troškove  iznosu od 48,00 eura, te su to troškovi čije fakture do predaje financijskog izvještaja nisu dospjele, pa su iznosi procijenjeni temeljem dosadašnjih troškova. 
Stanje nedospjelih obveza na kraju izvještajnog razdoblja iznose 2.756,12 eura što čine svi evidentirani materijalni troškovi koji još nisu u dospijeću plaćanja.
Stanje dospjelih obveza na kraju izvještajnog razdoblja iznose 11.449,14 eura od čega je obveza prema zaposlenima 8.296,05 eura a odnosi se na plaću za lipanj koja se isplaćuje u razdoblju 07/2025 godine, te obveza za materijalne rashode u iznosu od 2.547,69 eura. Dospjele obveze za materijalne rashode prate rast, zbog prelaska u sustav Riznice i spajanja na jedinstveni račun Osnivača, te time i otvorene obveze i plaćanje istih imaju svoj redoslijed podmirenja, ali i financijske poteškoće uvelike pridonose istome.

